Hač do kónca nowembra dóstanje město Budyšin nowe parkowanske awtomaty. Někotrych načasnych funkcijow pak dyrbja so wužiwarjo přiwšěm wzdać.
Budyšin (UM/SN). Dny Budyskich prastarych parkowanskich awtomatow, kotrež so mjez wužiwarjemi hižo dlěši čas wo wjace mjerzanja staraja, hač je na kóždy pad trěbne, su ličene. Najpozdźišo 30. nowembra maja dołho připowědźene nastroje instalowane być a fungować, kaž měšćanske zarjadnistwo tele dny zdźěli. „Nowe awtomaty budu so w němskej, pólskej, čěskej, jendźelskej a serbskej rěči posłužować hodźeć“, mjenuje nowinska rěčnica Budyskeho měšćanskeho zarjadnistwa Laura Ziegler wažnu a dotal hišće njewobstejacu funkciju.
slv_Latn szl_Latn